**DĖL ROKIŠKIO RAJONO SAVIVALDYBĖS TIKSLINĖS PASKIRTIES LĖŠŲ NAUDOJIMO EUROPOS IR KITŲ FONDŲ PROJEKTŲ DALINIAM FINANSAVIMUI TVARKOS APRAŠO PATVIRTINIMO**

2023 m. balandžio 27 d. Nr. TS-

Rokiškis

 Vadovaudamasis Lietuvos Respublikos vietos savivaldos įstatymo 6 straipsnio 46 punktu, 15 straipsnio 4 dalimi, Rokiškio rajono savivaldybės tarybos 2022 m. gegužės 27 d. sprendimo Nr. TS-142 „Dėl Rokiškio rajono savivaldybės biudžeto sudarymo, vykdymo ir atskaitomybės tvarkos aprašo patvirtinimo“ 64 punktu, Rokiškio rajono savivaldybės taryba n u s p r e n d ž i a:

 1. Patvirtinti Rokiškio rajono savivaldybės tikslinės paskirties lėšų naudojimo Europos ir kitų fondų projektų daliniam finansavimui tvarkos aprašą (pridedama).

2. Skelbti šį sprendimą Teisės aktų registre ir savivaldybės tinklalapyje.

Savivaldybės meras Ramūnas Godeliauskas

Jurgita Blaževičiūtė

**SPRENDIMO PROJEKTO
„DĖL ROKIŠKIO RAJONO SAVIVALDYBĖS TIKSLINĖS PASKIRTIES LĖŠŲ NAUDOJIMO EUROPOS IR KITŲ FONDŲ PROJEKTŲ DALINIAM FINANSAVIMUI TVARKOS APRAŠO PATVIRTINIMO“**

**AIŠKINAMASIS RAŠTAS**

2023-04-17

Projekto rengėjas – Strateginio planavimo ir investicijų skyriaus vedėja Jurgita Blaževičiūtė

Pranešėjas komitetų ir Tarybos posėdžiuose – Strateginio planavimo ir investicijų skyriaus vedėja Jurgita Blaževičiūtė

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio rajono savivaldybės tikslinės paskirties lėšų naudojimo Europos ir kitų fondų projektų daliniam finansavimui tvarkos aprašą. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Rokiškio rajono savivaldybės taryba 2022 m. gegužės 27 d. patvirtino Rokiškio rajono savivaldybės biudžeto sudarymo, vykdymo ir atskaitomybės tvarkos aprašą, kurio 64 p. nustato, kad tikslinės paskirties lėšų naudojimo aprašus tvirtina savivaldybės taryba. Savivaldybės biudžete numatytos tikslinės paskirties lėšų naudojimo Europos ir kitų fondų projektų daliniam finansavimui iki šiol buvo skiriamos remiantis Rokiškio rajono savivaldybės administracijos direktoriaus2019-03-25 įsakymu Nr. AV-262 patvirtinta Tikslinės paskirties lėšų naudojimo Europos ir kitų fondų projektų daliniam finansavimui tvarka, sudarant savivaldybės administracijos direktoriaus įsakymu patvirtintos formos savivaldybės biudžeto lėšų naudojimo sutartis. |
| 3. | Laukiami rezultatai | Patvirtinus aprašą, tikslinės paskirties lėšos savivaldybės įstaigų, viešųjų įstaigų ar NVO nedidelės apimties projektų, gavusių Europos ir kitų fondų finansavimą, daliniam finansavimui bus skiriamos, gautos paraiškos vertinamos, už skirtas lėšas atsiskaitoma remiantis savivaldybės tarybos patvirtinto aprašo tvarka. |
| 4.  | Lėšų poreikis ir šaltiniai | Lėšos kasmet numatomos savivaldybės biudžeto 01 programos „Savivaldybės funkcijų įgyvendinimas ir valdymas“ priemonei „Europos ir kitų fondų projektams dalinai finansuoti“. |
| 5.  | Antikorupcinis sprendimo projekto vertinimas | Atliktas teisės akto projekto antikorupcinis vertinimas, parengta pažyma |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nėra |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | nepridedamas |